Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 284

2. Néprajzi ismeretek vagy A horvát nemzetiség nyelvével kapcsolatos ismeretek Választható ismeretek: A vizsgára történõ felkészülés utolsó évében egy terület mélyebb megismerése, egy projekt kidolgozása és annak bemutatása a szóbeli vizsgán. A nemzetiségi népismeret emelt szintû vizsgája külsõ vizsgabizottság elõtt, középszintû vizsgája iskolai vizsgabizottság elõtt történik. A szóbeli vizsgára adható felkészülési idõ: 30 perc A vizsgázó felelési ideje: Középszinten: 15 perc Emelt szinten: 20 perc A felkészülés során írott anyagok (kalendárium, újság, alapvetõ forrásgyûjtemények), CD-k, hangzó- és képi anyagok, valamint számítógép áll a jelöltek rendelkezésére. Tartalmi szerkezet A szóbeli vizsgán középszinten és emelt szinten is egy projekttervet mutat be a diák 10 percben. Ez után kétszer 5 (10) perc áll rendelkezésére, hogy önállóan kifejtse a kihúzott tételt. Minden ismeretcsoportban 10-10 tétel áll a vizsgázó rendelkezésére (így tételcsoportonként 2 x 10 tételbõl húzhat a jelölt), mindegyik tételhez két különbözõ, de azonos tartalmú forrást kell hozzárendelni. A tételek hasonló nehézségûek legyenek, ugyanannyi idõ alatt lehessen megoldani õket. Értékelés A szóbeli vizsgateljesítmény maximális pontértéke 50 pont. Ezen belül a projekttervre 30 pont, a másik kettõ ismeretcsoportra 10-10 pont adható. A projektterv bemutatása (30 pont) − tartalmi gazdagság 5 pont − a felhasznált ismeretek logikus csoportosítása 5 pont − szemléletesség az elõadásban 5 pont − a projekt kapcsolódása a valóságos jelenségekhez 5 pont − a bemutatott jelenség egyéni látásmódja 10 pont Történeti vagy kisebbségpolitikai ismeretek és néprajzi vagy a nyelvvel kapcsolatos ismeretek (2x10 pont) − a rendelkezésre álló segédanyagokból történõ válogatás képessége 2 pont − a szerzett információk világos és logikus csoportosításának képessége 2 pont − az elõadás szemléletessége, nyelvi megformáltsága 2 pont − egyéni tapasztalatok beépítése a feleletbe 4 pont Szempontok az írásbeli és a szóbeli feladatok összeállításához Történeti ismeretek − A vizsgázó források felhasználásával mutassa be a közösséggé válás jellemzõ jegyeit. − Vázolja a közösség életmódját, értékrendszerét. Mutasson rá a változásokra. − Mutassa be a horvát nemzetiség politikai tényezõvé válását elõsegítõ tényezõket. − Tárja fel az anyaország és a hazai horvátság kapcsolatának fõbb ismérveit. Mutassa be azok hatását az egyén, a közösség életére. − A családtörténeti adatok alapján mutassa be három generáció életében a mikroközösség fejlõdését. Értékelje a fejlõdésre ható erõket. Néprajzi ismeretek − Mutassa be a horvát kisebbség tárgyi kultúráját. − Ismertesse a települési szokásokat, az építkezési kultúrát, a lakással kapcsolatos ismereteket. − Ismerje a naptári év, a családi élet szokásait. Vetítse ki azokat a mai társadalomra. − Mutassa be a népviselet jellemzõit. − Ismerje az étkezési kultúrát. − Legyenek ismeretei a médiával kapcsolatosan. Tegyen javaslatokat. Földrajzi ismeretek − A megadott forrás segítségével mutassa be a hazai horvátság egy településterületét. Értékelje földrajzi adottságait. − Vázolja fel forrásadatok alapján egy adott kistérség földrajzi jellemzõit. Mutassa be a fejlõdési lehetõségeket. − Tárja fel a források alapján a hazai horvátság gazdasági kapcsolatait egy adott kistérségben. − Mutassa be egy horvátok lakta település fejlõdési kilátásait a megadott forrásanyag szerint. Társadalmi ismeretek − Mutassa be népszerû írások alapján a horvát nemzetiségi közösségek meghatározó ismérveit. Tárja fel a közösségi kapcsolatok összefüggéseit. − Mutassa be az identitásvállalás jellemzõ magatartásformáit. − Elemezzen egy esettanulmányt az egyén lehetõségei szempontjából. A horvát nemzetiség nyelvével kapcsolatos ismeretek − Egy horvát nyelvemlék alapján mutasson be néhány jellegzetes különbséget a ma beszélt köznyelvhez viszonyítva. − Mutasson rá egy hangzó anyag köznyelvi tolmácsolásával a lényeges eltérésekre. − Ismerje a magyarországi horvát irodalom azon mûalkotásait, amelyekben megjelenik a horvát nemzetiség nyelvhasználata. A horvát nemzetiség épített környezetének ismerete − Hasonlítsa össze a képi anyag alapján a település régi és új épületeit. Magyarázza meg a változásokat. − Emelje ki a képi anyag alapján a sajátos hazai horvát építészeti jegyeket. − Hasonlítsa össze a település épületeit. Emelje ki az általános vonásokat. Mutasson rá a különbségekre. − Érveljen az értékek megõrzése mellett. A horvát nemzetiség zene-, ének- és tánckultúrájának ismerete − Mutassa be a naptári vagy családi események szokásrendszeréhez kapcsolódó énekek, zenei megnyilvánulások és táncok szerepét a hazai horvátság körében. − Teremtsen összhangot a hagyományõrzési törekvések és a jelenkor kulturális igényei között. Tervezzen mûsort, amelyben figyeljen a különbözõ nemzedékek igényeire. Kisebbségpolitikai ismeretek − Értékelje a jogszabályi forrásanyagot. Mutassa ki az összefüggéseket a jogszabályok és a hazai horvátság sorsának alakulása között. − Esettanulmányon keresztül elemezze az adott horvát kisebbségi önkormányzat tevékenységét. Fogalmazzon meg javaslatokat a konkrét esetre vonatkozóan. − Mutasson rá, hogy mennyire jelenik meg a horvát önkormányzat vagy egyesület programjaiban az önazonosság fenntartásának törekvése. HORVÁT NYELV (Nyelvoktató oktatási forma) BEVEZETÉS A nyelvoktató horvát nemzetiségi nyelv érettségi vizsga célja Figyelembe véve, hogy a nyelvekre vonatkozó vizsgakövetelmények leírásában, valamint a nyelvi szintek mérésében az Európa Tanács nyelvi szintleírása a mérvadó – középszint: B1–B2, emelt szint: B2–C1 –, a nemzetiségi, így a horvát nyelv esetében is a vizsga mindkét szintjén meghatározó szerepet töltenek be a szövegértés, az írásbeli és szóbeli szövegalkotás képességei és tevékenységei. A vizsga szerkezete: A vizsga szóbeli és írásbeli részbõl áll. Lényegét a 4 alapkészség – olvasott szöveg értése, hallott szöveg értése, beszédkészség és íráskészség – mérése adja. Az összpontszámon keresztül ad képet a vizsgázó (idegen-) anyanyelvi kommunikatív kompetenciájáról. A kommunikatív készségek alkalmazásához a nyelvhasználónak rendelkeznie kell megfelelõ mennyiségû szókinccsel, ismernie kell a nyelv struktúráját. A kommunikatív kompetencia lehetõvé teszi a nyelvhasználó számára, hogy a valós életben elõforduló írott és beszélt nyelvi szövegeket és közléseket megértsen és alkosson. A kommunikáció eredményessége azonban nemcsak a közlés nyelvtani megformáltságán múlik, hanem azon is, hogy az adott közlés a megfelelõ helyen, a megfelelõ idõben, a megfelelõ stílusban hangzik-e el: – nyelvi kompetencia, – szociolingvisztikai kompetencia, – szövegkompetencia, – stratégiai kompetencia, – szociokulturális kompetencia. A vizsgázó ismerje a magyarországi horvát nemzetiség kultúrtörténetét, nyelvi sajátosságait, a kisebbséget érintõ aktuális kérdéseket. Olvasói tapasztalatai alapján tudjon önállóan reagálni a különbözõ korszakok különbözõ mûfajú szépirodalmi szövegeiben megfogalmazott következtetésekre. A nyelvoktató horvát nemzetiségi nyelv érettségi vizsga: egynyelvû. A vizsga mindkét szinten 5 vizsgarészbõl áll: – olvasott szöveg értése, – nyelvhelyesség, – hallott szöveg értése, – íráskészség, – beszédkészség. I. RÉSZLETES VIZSGAKÖVETELMÉNYEK

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes